ปัญหา: บ้านของประชาชนประสบเหตุเพลิงไหม้ และได้แจ้งเหตุไปที่ หมายเลขโทรศัพท์199 และ ได้มีการส่งเจ้าหน้าที่ดับเพลิงเข้ามาดับเพลิง ซึ่งเป็นเจ้าหน้าที่ดับเพลิงชุดของเขตประเวศ แต่เมื่อเพลิงสงบ ทรัพย์สินของประชาชนได้หายไปหลายรายการ (ประมาณ20รายการ) ซึ่งประชาชนกล่าวว่า เป็นเจ้าหน้าที่ที่มาดับเพลิงได้ทำการลักทรัพย์สินของประชาชนไประหว่างการปฏิบัติหน้าที่ โดยประชาชนมีหลักฐานเป็นคลิปวิดีโอ ซึ่งขณะนี้ประชาชนได้ดำเนินการแจ้งความกับเจ้าหน้าที่ตำรวจไปแล้ว ณ.วันที่เกิดเหตุ และได้พาชุดตำรวจสืบสวนไปพบเจ้าหน้าที่ดับเพลิงชุดดังกล่าว โดยเจ้าหน้าที่ดับเพลิงชุดดังกล่าวไม่ยอมรับ ทั้งที่ในขณะที่เพลิงไหม้เพิ่งจะสงบ ได้มีเจ้าหน้าที่ที่เป็นหัวหน้าชุดได้แสดงตัวเป็นเจ้าหน้าที่รัฐ และห้ามมิให้บุคคลใดก็ตามเข้าไปบริเวณที่เกิดเหตุ เนื่องด้วยเหตุผลว่า จะขอตรวจสอบพื้นที่เกิดเหตุก่อน โดยให้เจ้าหน้าที่อีก2-3คน คุมอยู่ที่หน้าประตูห้อง ขณะที่ภายในมีการรื้อค้นทรัพย์สินมีค่าของประชาชนไป (ประชาชนมีคลิปเหตุการณ์ดังกล่าวโดยสมบูรณ์) โดยในระหว่างที่เกิดเหตุผู้แจ้ง (เจ้าของบ้าน) ได้อยู่ต่างจังหวัด และได้กลับมาหลังจากที่เจ้าหน้าที่ดับเพลิงได้กลับไป ในบริเวณที่เกิดเหตุมีเจ้าหน้าที่อยู่ซึ่งประกอบด้วย สารวัตร สน.ประเวศ และพนักงานสอบสวน พนักงานพิสูจน์หลักฐาน ที่รออยู่ที่ชั้นล่าง เพื่อที่จะเข้าไปตรวจสอบสภาพความเสียหายที่ชั้น 2 เนื่องจากเหตุเพลิงไหม้อยู่ที่บริเวณห้องชั้น 2  (เป็นห้องนอนที่มีทรัพย์สินอยู่เป็นจำนวนมาก) โดยเจ้าหน้าที่ตำรวจ เจ้าของบ้าน และพนักงานพิสูจน์หลักฐาน ได้เข้าไปในบริเวณห้องที่เกิดเหตุพร้อมกัน และจากการตรวจสอบพบว่าได้มีทรัพย์สินหายไปจำนวนหลายรายการ (ประมาณ 20 รายการ) ประชาชนจึงต้องการที่จะร้องเรียนเจ้าหน้าที่ดับเพลิงที่ชุดดังกล่าว
บ้านเลขที่: 39
ซอย: พัฒนาการ ซอย65แยก2-1
ถนน: ถนนพัฒนาการ
จุดสังเกต: บ้านเลขที่ และซอยดังกล่าว
เขต: ประเวศ
#1555